Pirmiausia, pasikalbėkime, pasižiūrėkime, ar suprantame viens kitą, gerai jaučiamės bendraujant. Mėgstantiems skaičius ir faktus - iki šiol esu sukūrusi 4 veiklas, turiu Verslo vadybos diplomą, daugiau nei 6 metus dirbu su smulkiaisiais verslais ir kūrėjais, mentoriauju - Versli Lietuva ir Idialogue. Konsultuojant ir mentoriaujant atskleidžiu savo stipriąsias savybes, kaip planavimas, analizavimas ir komunikacija. Esu empatiškas žmogus, stengiuosi besąlygiškai palaikyti, racionaliai įvertinti situacijas, prireikus įkvėpti, gebu klausyti ir daug dėmesio skiriu kiekvieno kliento individualiems poreikiams. Grįžtantys ir rekomenduojantys klientai, išsamus grįžtamasis ryšys, rodo, kad viso to žmonėms reikia.